open-index/open-wikipedia-markdown huggingface dataset:
Luigi Traglia

**Luigi Traglia** (1895–1977) var en italiensk kardinal i den katolske kirke.

## Liv og virke
Han studerte i Roma filosofi og teologi, og ble 10. august 1917 presteviet. Deretter virket han som dosent i Roma ved det pavelige athenæum «De Propaganda Fide». Fra 1927 var han tilknyttet kurien, hvor han beskjeftiget seg med presteseminarene og katolske universiteter. I 1930 ble han assessor ved Troskongregasjonen.

### Biskop
I 1936 ble han utnevnt til titulærbiskop av *Caesarea in Palaestina* og fikk ledelsesoppgaver for erkebispedømmet Roma. Han ble bispeviet av kardinal Francesco Marchetti Selvaggiani, Romas generalvikar. Pave Pius XII utnevnt ham til president for den særlige kommisjonen for det marianske hellige året 1953. I 1959 var han president for kommisjonen for den romerske synode.

### Kardinal
Pave Johannes XXIII utnevnte ham til kardinalprest den 28. mars 1960, og han deltok 1962&ndash;1965 på det annet Vatikankonsil og ble kansler for den hellige romerske kirke i 1968. I 1974 ble han valgt til dekanus for kardinalskollegiet.

Han døde 22. november 1977 i Roma og ble begravet på «Campo Verano». I 1982 ble hans benrester overført til den romerske basilika S. Lorenzo in Damaso.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Francesco Marchetti Selvaggiani (1871-1951) *1918
* Kardinal *Luigi Traglia* (1895-1977) *1937

## Referanser


## Eksterne lenker
* Biografi på The Cardinals of the Holy Roman Church
Vietnams folkehær

**Vietnams folkehær** (også kjent som **Den nordvietnamesiske hær** før samlingen av landet i 1976) er Vietnams væpnede styrker. Den var en av de stridende parter i Vietnamkrigen, men må ikke forveksles med sine daværende allierte i Sør-Vietnam under Vietnamkrigen, den mer irregulære FNL. Imidlertid var FNL ifølge Hanois offisielle historieskrivning en del av Vietnams folkehær. Hæren består av bakkestyrker, marine, flyvåpen og kystvakt.

## Historie

Forløperen for folkehæren var *Den væpnede propagandaenhet for nasjonal frigjøring*, som ble grunnlagt av Hồ Chí Minh 22. desember 1944 for å kjempe mot den franske kolonimakten. Den ble da ofte referert til som Viet Minh.

I fredelige perioder har hæren blitt brukt som en del av landets arbeidsstyrke, dels for å forbedre Vietnams økonomi og infrastruktur, og dels for å styrke totalforsvaret ved å integrere de væpnede styrker og den vanlige arbeidsstyrken. Soldatene brukes særlig innen industri, jordbruk, fiske, skogbruk og telekommunikasjon. 

## Organisasjon

Den vietnamesiske presidenten er øverstkommanderende for folkehæren, mens ministeren for nasjonalt forsvar fører oppsyn med dens operasjoner og med dens organer som generalstaben og logistikkavdelingen. 

Hæren består av en nasjonal hovedstyrke og lokale styrker. Den har både stående styrker og reserver. I fredstid er de stående styrkene på et minimumsnivå, men er kampklare og driver kontinuerlig trening. Reservestyrkene er organisert på samme måte som den stående styrken, slik at de to delene lett kan fungere sammen ved behov.

## Referanser
Muhammed Khan Junejo

**Muhammed Khan Junejo** (1932–1993) var statsminister i Pakistan.

Han var født i Sindhri i Sind. Junejo startet sin politiske karriere i en alder av 21. I 1962 ble han valgt som medlem av provinsforsamlingen i Vest-Pakistan fra *Sanghar*. Han ble utnevnt til minister i Vest-Pakistans kabinett i juli 1963 og hadde ansvaret for helse, grunnleggende demokrati og lokalt styre, arbeid, kommunikasjon og jernbane.

Etter at partiløse valg ble holdt for nasjonal- og provinsforsamlingene i 1985 ble Muhammed Khan Junejo oppnevnt til statsminister av general Zia ul Haq. Men han ble avløst 29. mai 1988 av presidenten som brukte egenrådig makt gitt under det *8. tillegget*. 

Junejo ble valgt til medlem av nasjonalforsamlingen i 1990 og døde av alvorlig sykdom i 1993.  

## Referanser


## Eksterne lenker
* Pakistans krøniker
Viet Minh

**Viet Minh** (kortform av **Việt Nam Ðộc Lập Ðồng Minh Hội**, «Forbundet for Vietnams uavhengighet») var en væpnet opprørsgruppe som ble grunnlagt av Ho Ngoc Lam og Nguyen Hai Than i 1941 for å kjempe for Vietnams uavhengighet fra Frankrike. Senere ledere var Hồ Chí Minh, Le Duan, Võ Nguyên Giáp og Pham Van Dong. 

Under andre verdenskrig erobret Japan Fransk Indokina, og Viet Minh startet derfor en kampanje mot japanerne i tillegg til kampen mot franskmennene. På grunn av motstanden mot japanerne ble de finansiert av både USA og Kina. Da Japan kapitulerte i august 1945 tok Viet Minh, under Ho Chi Minhs ledelser, kontroll over landet og erklærte det uavhengig fra Frankrike. 2. september 1945 ble Den demokratiske republikken Vietnam opprettet, med amerikansk støtte. 

Etter Japans nederlag var dog ikke amerikanernes interesse for regionen like sterk, og Frankrike tok kontroll over landet i løpet av et par måneder. I 1947 begynte nesten ti år med krig mellom Viet Minh og Frankrike, kjent som første indokinesiske krig. 

Den franske generalen Jean Etienne Valluy forsøkte å utslette Viet Minh gjennom én offensiv, men mislyktes. Fransk infanteri støttet av panservogner kjempet seg gjennom Hanoi, og det tok flere dager å få bukt med Viet Minhs snikskyttere. Viet Minh hevdet å ha drept mer enn 20&nbsp;000 franske soldater; det faktiske tallet er uklart.

I 1947 omringet franske styrker Viet Minhs base Viet Bac, og klarte neste å ta Ho Chi Minh til fange. Han unnslapp, og det viste seg at Valluys 15&nbsp;000 mann sto overfor 60&nbsp;000 opprørere. Angrepet mislyktes fullstendig. 

Etter slaget ved Dien Bien Phu i 1954 kapitulerte Frankrike, og gikk med på gode vilkår under fredsforhandlingene. Som en følge av forhandlingene ble Vietnam delt i Nord-Vietnam og Sør-Vietnam ved den 17 breddegrad. Dette skulle være en midlertidig ordning frem til valget i 1956. Ho Chi Minh tok kontroll over det kommunistiske nord, mens Ngo Dinh Diem, tidligere statsminister under keiser Bảo Đại, kom til makten i sør. På grunn av frykten for at Ho Chi Minh skulle vinne valget nektet Sør-Vietnam, med støtte fra USA, å avholde valget, noe som førte til Vietnamkrigens utbrudd. 

Viet Minh ble oppløst etter Frankrike kapitulasjon. Det er særlig FNL, også kjent som *Viet Cong*, som regnes som etterfølgeren, mens Den nordvietnamesiske hær, som først ble ledet av Ho Chi Minh, var en mer regulær væpnet styrke.
Vittorio Amedeo Ranuzzi de’ Bianchi

**Vittorio Amedeo Ranuzzi de' Bianchi** (født 14. juli 1857 i Bologna i Kirkestaten, død 16. februar 1927 i Forte di Marmi nær Massa Carrara) var en italiensk kardinal. Han arbeidet først i sitt hjembispedømmet og deretter i det pavelige diplomati før han ble utnevnt til biskop av Loreto og Recanati i 1903. I 1911 ble han knyttet til Det pavelige hushold i Vatikanet, og ble majordomo der i 1914.

Han ble kreert til kardinal av pave Benedikt XV i 1916, med *[[Santa Prisca (Roma)|Santa Prisca]]* som tittelkirke.

Han deltok ved konklavet 1922 som valgte pave Pius XI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro Respighi (1843-1913) *1891
* Kardinal *Vittorio Amedeo Ranuzzi de’ Bianchi* (1857-1907) *1903

## Referanser


## Eksterne lenker
* Biografi på The Cardinals of the Holy Roman Church
Giulio Tonti

**Giulio Tonti** (født 9. desember 1844 i Roma i Kirkestaten, død 11. desember 1918 i Roma i Italia)  var en italiensk kardinal. Han arbeidet under hele sin preste- og bispetid i Vatikanets og det pavelige diplomatis tjeneste, skjønt han i en periode på 1890-tallet både var apostolisk nuntius i Haiti og erkebiskop av Port-au-Prince der. Han var også nuntius i Brasil og i Portugal (måtte avbryte det vervet på grunn av den portugisiske revolusjon i 1910), og fikk derpå oppgaver i Vatikanet.

Han ble kreert til kardinal av pave Benedikt XV i 1915.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819–1878) *1873
* Kardinal Giovanni Simeoni (1816–1892) *1875
* Kardinal Vincenzo Vannutelli (1836–1930) *1880
* Kardinal *Guilio Tonti* (1844–1918) *1892

## Referanser


## Eksterne lenker
* Biografi på The Cardinals of the Holy Roman Church
Giovanni Cagliero

**Giovanni Cagliero** (født 11. januar 1838 i Castelnuovo d'Asti ved Torino i Kongedømmet Sardinia, død 28. februar 1926 i Roma) var en italiensk kardinal.

Han ble etter sin utdannelse og prestevielse i Italia sendt til Sør-Amerika, der han virket i Uruguay og Argentina. Han var med på å organisere den katolske kirkes arbeide i den nordlige delen av den argentinske landsdelen Patagonia. Han tilhørte Salesianerne av Don Bosco.

Senere ble han biskop og pavens apostoliske delegat til Costa Rica, Honduras og Nicaragua 1908&ndash;1915.

Han ble kreert til kardinal avpave Benedikt XV i 1915, med San Bernardo alle Terme som tittelkirke. Han var det første medlem av salesianerordenen som ble kardinal.

Han deltok ved konklavet i 1922 som valgte pave Pius XI.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal *Giovanni Cagliero* (1838-1926) *1884
## Referanser


## Eksterne lenker
*  Biografi på The Cardinals of the Holy Roman Church
Garp

**Garp** (fra norrønt: *garpr*, uredd kar, hardhaus) var en nedsettende betegnelse for tyskere som ble benyttet i Sverige og Norge i middelalderen. Ofte var dette bergverksarbeidere eller personer innen handel, som i Bergen hvor betegnelsen ble benyttet om de hanseatiske kjøpmennene. Absalon Pedersson Beyers dagbok, *[[Bergens Kapitelsbok]]*, fra åra 1552 til 1572 gir førstehånds kunnskap om gnisningene mellom den norske og tyske befolkningen på Bryggen i Bergen.

Ordet hadde også en feminin form: *garpisse*. I enkelte norsk dialekter kan det bety en *storskryter*. Ordet går også igjen i enkelte stedsnavn i Sverige, som Garpenberg, Garphyttan og Garpström, og i gruvenavn som Garpgruvan i Åtvidaberg. Det gjenfinnes også i navnet på den grammatiske formen garpegenitiv.

## Kilder
* 
*
Tommaso Pio Boggiani

**Tommaso Pio Boggiani** (født 19. januar 1863 i Bosco Marengo ved Alessandria i Italia, død 26. februar 1942 i Roma) var en italiensk kardinal. 

## Biografi
Han var som medlem av dominikanernes piemontesiske provins misjonær i Konstantinopel en stund, og fikk deretter høyere verv i sin orden. Han ble biskop av Adria og Rovigo 1908&ndash;1912, men ble så sendt som apostolisk delegat til Mexico 1912. Deretter ble han tilknyttet Den romerske kurie og var sekretær ved konklavet 1914 som valgte pave Benedikt XV. Han var erkebiskop av Genova 1919&ndash;1921.

### Kardinal
Han ble kreert til kardinal av pave Benedikt XV den 4. desember 1916, og fikk tildelt *[[Santi Quirico e Giulitta]]* som sin tittelkirke. Han deltok ved konklavet 1922 som valgte pave Pius XI, og ved konklavet 1939 som valgte pave Pius XII.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal *Tommaso Pio Boggiani* (1863-1942) *1912

## Referanser


## Eksterne lenker
* 
*  Biografi på The Cardinals of the Holy Roman Church
Niccolò Marini

**Niccolò Marini** (født 20. august 1843 i Roma i Italia, død 27. juli 1923 i Roma) var en italiensk kardinal. Han var en slektning av erkebiskop og pavelig seremonimester Piero Marini.

Niccolò Marini arbeidet i en rekke sentrale stillinger i Den romerske kurie og i det pavelige diplomati. Han arbeidet svært aktivt for den kristne Orient og for å bevirke at det ble gjenetablert fullt fellesskap mellom Den katolske kirke og de ortodokse kirker, og reiste med dette for øye meget til Det hellige land, Egypt, Hellas og Nordafrika. Han var sekretær (den gang lederstillingen) i Kongregasjonen for østkirkene 1917&ndash;1922.

Han ble kreert til kardinal av pave Benedikt XV i 1916.

Marini deltok ved konklavet 1922 som valgte pave Pius XI.

## Referanser


## Eksterne lenker
* Biografi på The Cardinals of the Holy Roman Church
Oreste Giorgi

**Oreste Giorgi** (født 19. mai 1856 i Valmontone nær Segni i Italia, død 30. desember 1924 i Roma) var en italiensk kardinal. Han var en slektning til kardinal Pietro Marini. Han arbeidet i en rekke sentrale stillinger i den romerske kurie og i det pavelige diplomati.

Han ble kreert til kardinal av pave Benedikt XV i 1916. Han var da prest og ikke biskop. I 1924 ble han imidlertid utnevnt og viet til titulærbiskop.

Han deltok ved konklavet 1922 som valgte pave Pius XI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1919) *1913
*Kardinal *Oreste Giorgi*

## Referanser


## Eksterne lenker
* Biografi på The Cardinals of the Holy Roman Church
Minas Tirith

:I det første tidevervet var det også et annet tårn ved navn Minas Tirith.
**Minas Tirith** er et fiktivt sted fra J.R.R. Tolkiens bøker. Minas Tirith, som før het *Minas Anor* (solens tårn), er den nåværende hovedstad i Gondor. Byen ligger helt øst i landet. Etter at byen ble hovedstad (i 1640 det tredje tideverv) bodde kongene og siden riksforstanderne i denne byen. Byen består av 7 Konsentriske ringer, som er beskyttet med hver sin mur. Øverst står *Vakttårnet*.
Den veldige byporten vender mot øst, som er retningen mot den tidligere hovedstaden Osgiliath. På høyde med den 4. ringen ligger kongenes gravkammer.

Festningen var så sterkt at ingen fiende noensinne hadde klart å erobre den. Det fruktbare åkerlandet som lå rundt Minas Tirith var i tidligere tider omgitt av en stor mur: *Pelennor*. Innenfor denne muren ble det utkjempet et avgjørende slag i Ringkrigen. Hærene fra Mordor og Gondor møttes og hæren fra Mordor led nederlag fordi Rohans ryttere kom til hjelp.
Reguleringsteknikk

**Reguleringsteknikk** beskriver hvordan man kan regulere og stabilisere et dynamisk system. Et dynamisk system kan reguleres eller styres på flere måter. Et system som involverer en person som styrer en maskin, for eksempel en person som kjører bil, kalles manuell styring. Et system som bare involverer maskiner, som for eksempel regulering av temperatur med termostat, kalles automatisk styring. Systemer som er utformet for å holde en gitt utgangsverdi stabil til tross for forstyrrelser i systemet kalles regulatorer, og systemer som er utformet for å følge en gitt funksjon kalles servo-systemer.

## Kontinuerlige reguleringer
Kontinuerlige reguleringer kan for eksempel være regulering av vannivå i en tank, temperatur, gjennomstrømning, trykk, fart, eller pH/oksygen-innhold i et stoff. Det er ubegrenset hva som kan reguleres, og alle disse prosessene kan bli regulert med en regulator.

## Regulator

Oppgaven til en regulator er å endre pådraget i forhold til måleverdien fra prosessen, hvilket gjørs ved å stille inn parametrene P, I og D. Verdien til disse variablene kan variere fra prosess til prosess. Formålet til disse variablene er å skape den optimale reguleringsalgoritmen til en viss prosess og dermed oppnå mest mulig stabil og tilstrekkelig responsiv regulering.

* P-verdien er en prosentverdi av prosessverdien, som er et område, som forteller når pådraget kan åpne fra 0 til 100% (prosentverdi).
* I-tiden er en integrert tid som tilfører samme forsterkningen som P-verdien over en tid "I" (målt i sekunder) for å minske avviket skapt av P-båndet.
* D-tiden er en derivert tid som tilfører samme forsterkning med en gang prosessverdien forandrer seg (motsatt av I-tiden). Denne er ofte brukt i trege reguleringer, og tas ikke alltid med i alle typer reguleringer.

## Transmitter
En transmitter i reguleringsteknikken er en komponent i en regulering, som måler prosessverdien i prosessen, og gjør denne om til et standardsignal før den sender signalet videre til regulatoren. 

Eksempler på transmittere kan være: 
*Nivå-transmitter: Måler væskenivået i en tank
*Temperatur-transmitter: Måler temperaturen i prosessen
*Strømings-transmitter: Måler gjennomstrømningen av et gitt stoff
*Trykk-transmitter: Måler trykk i en prosess
Standardsignal som blir brukt i prosessen er: 

* Strømsignal(4–20 mA, 0–20 mA)
* Spenningssignal (1–5 V, 0–10 V)
* Pneumatiske signaler (0.2–1.0 bar)

## Pådragsorganet

Pådragsorganet er den komponenten i reguleringen som forandrer prosessverdien. For eksempel en frekvensomformer som endrer hastigheten til en pumpe, eller en reguleringsventil som endrer hvor mye som kan strømme gjennom et rør.
Minas Morgul

**Minas Morgul** er et fiktivt sted fra J.R.R. Tolkiens bøker. Minas Morgul, som før het *Minas Ithil* (månens tårn), var engang tvillingbyen til Minas Tirith og var en like mektig og praktfull festning, helt til den ble inntatt av Nazgûlene i året 2002 i det tredje tideverv. Toppen av et stort tårn dreide sakte hit og dit som et stort, spøkelsesaktig hode, og omkring muren lyste det et spøkelsesaktig lys. På begynnelsen av broen, som var den eneste veien inn i borgen, var det satt opp steinhoder som var langt fra menneskelig. Dødelige vesener fryktet denne byen som en gang hadde vært så praktfull, men som nå var falt helt inn i skyggen og mørket.

Skrekk og krig gikk fa Minas Morgul mot Ithilien ved grensen mot Gondor, helt til det ikke var flere folk igjen der. Bare skogfolk fra sør under Faramirs kommando klarte for en stund å holde dette landet usikkert for fienden, men også de ble presset stadig lenger tilbake og våget til slutt ikke å gå nær spøkelsesbyen, Minas Morgul.

I Ringkrigens tid kom den veldige hæren som skulle gjennomføre angrepet på Osgiliath og beleiringen på Minas Tirith fra Minas Morgul.
Filippo Giustini

**Filippo Giustini** (født 8. mai 1852 i Cineto Romano nær Tivoli i Kirkestaten, død 17. mars 1920 i Roma) var en italiensk kardinal. Han arbeidet i en rekke sentrale stillinger i Den romerske kurie. Han var sekretær for Kongregasjonen for sakramentsdisiplinen 1908-1920.

Han ble kreert til kardinal av pave Pius X i 1914.

Han deltok ved konklavet 1914 som valgte pave Benedikt XV.

## Referanser


## Eksterne lenker
* Biografi på The Cardinals of the Holy Roman Church
Arbeidsuke

En **arbeidsuke** er hvor mye man arbeider i løpet av én uke. Vanlige arbeidsdager er fra mandag til fredag. I Norge er én arbeidsuke maksimalt 40 timer etter loven, men nede i 37,5 timer eller mindre gjennom tariffavtale eller lokale avtaler mellom organisasjoner og arbeidsgivere.

I ungdomsskolen har elevene en utplasseringsordning som kalles Arbeidsuke. Gjennom denne ordningen jobber de hos en bedrift/firma i én uke, for å få et innblikk i hvordan arbeidslivet er, og lærer også om jobbsøking. Elevene får som oftest ikke lønn, men de kan ta imot godtgjørelse hvis bedriften/firmaet gir dem det.

## Arbeidstiden i Norge

*1892 – Den første lovregulering om arbeidstid for barn.
*1894 – 12 timers arbeidsdag for bakersvenner.
*1897 – Det innføres 10 timers arbeidsdag.
*1915 – 54 timers arbeidsuke.
*1919 – Lovfestet 8 timers arbeidsdag.
*1931 – LO reiser for første gang krav om 6 timers arbeidsdag.
*1959 – 9 timers arbeidsdag og 45 timers arbeidsuke.
*1968 – 42,5 timers arbeidsuke og fem dagers arbeidsuke for de fleste arbeidstakerne.
*1976 – 40 timers arbeidsuke.
*1977 – Ny arbeidsmiljølov med maksimal arbeidstid pr. dag satt til 9 timer og 40 timers arbeidsuke.
*1986 – I virksomheter der det er opprettet tariffavtale blir det 7,5 timers arbeidsdag og 37,5 timers arbeidsuke.

## Referanser
Osgiliath

**Osgiliath** er en by i J.R.R. Tolkiens fiktive verden Midgard. Denne byen var den gamle hovedstaden til landet Gondor.

Byen ble grunnlagt av Elendil og hans sønner, Isildur og Anárion, på slutten av det andre tidevervet. Osgiliath ble lagt ved den store elva Anduin, og lå nesten midt mellom de to byene Minas Anor i vest og Minas Ithil i øst. Etter at Minas Ithil falt og ble til Minas Morgul ble Osgiliath beleiret og til slutt ble byen forlatt. Da ble hovedstaden flyttet til Minas Anor – som nå fikk det nye navnet Minas Tirith. I løpet av krigen om ringen ble Gondors menn hardt presset til å hindre at fienden brøt seg gjennom ved Osgiliath, men dette skjedde og alle styrkene ble trukket ut av byen like før slaget på Pelennor-enga på slutten av det tredje tidevervet. Etter at den ene ringen ble ødelagt i Dommedagsberg ble Osgiliath bygd opp på nytt, men den ble aldri like stor og praktfull som den en gang hadde vært. Minas Tirith forble hovedstaden og Kongens by.

Navnet *Osgiliath* er Sindarin for **Stjernenes kuppel**, noe som viser til byens viktigste og kjent bygning, nemlig en stor kuppel som en gang huset Osgiliaths palantír (Osgiliaths palantír gikk tapt i elva Anduin i løpet av *Ættefeiden* på kong Eldacars tid, T.T. 1437.)

I Peter Jacksons film *[[To tårn]]*, tar Faramir med seg Frodo, Sam og Gollum til Osgiliath, og der blir de vitner til et slag mellom Mordors orker og Gondors menn. Dette skjer ikke i boka *To tårn*.
Aabybro kommune

**Aabybro kommune** var inntil 1. januar 2007 en kommune i Nordjyllands amt i Danmark.

Under Kommunalreformen (2007) ble den slått sammen med sammen med Brovst kommune, Fjerritslev kommune og Pandrup kommune til Jammerbugt kommune. Denne kommunen har et areal på 863 km² og 38&nbsp;864 (2005) innbyggere. Den nye kommunen faller under den nye regionen kalt Region Nordjylland.

## Borgermestre
* Ole Lykkegaard Andersen (V) 1986–2006
* Herdis Gregersen (V) 1982–1986
* Aage Nielsen (V) 1978–1981
* Jørgen Jørgensen (V) 1970–1978

## Referanser


## Kilder
* Kommunalstatistikk: NetBorger Kommunefakta fra KMD alias Kommunedata
* Kommunesammenslåinger og naboer: Eniros kart over de nye kommunene
Augusto Silj

**Augusto Silj** (født 9. juli 1846 i Calcara di Visso nær Norcia i Italia, død 27. februar 1926 i Roma) var en italiensk kardinal, og var prefekt for Signatura Apostolica 1920&ndash;1926.

Han var pavelig almonissær fra 1906 til 1916.

Han ble kreert til kardinal av pave Benedikt XV i 1919, med *[[Santa Cecilia in Trastevere|Santa Cecilia]]* som tittelkirke.

Han deltok ved konklavet 1922 som valgte pave Pius XI.

## Referanser


## Eksterne lenker
* Biografi på The Cardinals of the Holy Roman Church
Aalborg kommune

**Aalborg kommune** er en dansk kommune med 223&nbsp;174 innbyggere (2024) i Region Nordjylland på Jylland. Administrasjonssenter og største by er Aalborg med 120&nbsp;914 innbyggere (2023). Geografisk ligger kommunen rundt den østlige delen av Limfjorden, som adskiller Himmerland fra Vendsyssel-Thy. 

## Historikk
Kommunen oppsto i sin nåværende form gjennom kommunalreformen i 2007 ved sammenslåing av Hals kommune, Nibe kommune, Sejlflod kommune og Aalborg kommune (1970–2006).

Etter kommunesammenslåingen hadde den 194&nbsp;149 innbyggere (2007), i 2009 196&nbsp;292.

## Geografi
### Byer

## Attraksjoner
I kommunen ligger Karolinelund, Lindholm Høje, Aalborg Søfarts- og Marinemuseum og Aalborg Zoo inne i byen Aalborg. I Nibe ligger middelalderkirken Nibe kirke. I Sebbersund ligger såvidt synlige rester av jernalderboplassen Sebbersund.

## Politikk
Kommunen ledes av en form for magistrat som består av borgermesteren og seks rådmenn som har det administrative ansvaret for hver sin forvaltning.

### Forberedelser til kommunesammenslåingen i 2007
Ved kommunalvalget 15. november 2005 fikk Socialdemokratiet flertall i kommunalbestyrelsen (kommunestyret) og Henning G. Jensen  ble valgt til borgermester for den sammenslåtte kommunen.

### Borgermestre
* Lasse Frimand Jensen (S) 2023–
* Thomas Kastrup-Larsen (S) 2014–2023
* Henning G. Jensen (S) 2007–2013

### Kommunalrådet

## Noter



## Referanser
 

 

  
 
 


## Eksterne lenker
*
Aars

:*Om den norske [[slekt]]en Aars, se [[Aars (slekt)]]*

**Aars** er en by i Vesthimmerlands kommune med 8&nbsp;657 innbyggere (2023). Før regionreformen 2007 var Aars administrasjonssenteret i Aars kommune.

Her ligger Vesthimmerlands Gymnasium, som var det første sognekommunale gymnasium da det åpnet i 1960. Mange kunstnere, især Per Kirkeby, har satt sitt preg på byen med forskjellige skulpturer og bygningsverk. Byen ligger i Region Nordjylland.

Navnet stammer trolig fra det oldnorske-oldislandske ord árr eller ármadr – på oldengelsk ar, som på dansk betyr kongens ombudsmand eller jarl. Tidligere har *Aars* (også) betegnet Aarhus som når Ludvig Holberg lar Peder Paars – i skjemtediktet av samme navn – reise fra Kalundborg til *Aars*.

## Historie
Himmerland er i Romertidens land, men området har arkeologiske funn ved Tolstrup og Svendstrup fra 3200 f.Kr.  En rekke gravfunn vitner om stor aktivitet i bronsealderen. I keltisk jernalder startet det såkalte kimbrertog – en storstilt folkevandring av kimbrerne sørover omkring 120 f.Kr, hvor kimbrere og teutonere herjet i Europa og slo Romerne i seks store slag inntil hærføreren Marius slo kimbrerne i Nord-Italia den 29. juli 101 f.Kr. her ble ifølge skriftlige kilder om lag 100&nbsp;000 kimbrere drept.

Aars Kirke har en runesten fra vikingtiden. På stenen står følgende: 
:: *»Asser satte denne efter Val-Toke sin herre. Stenen siger, at den vil stå længe her. Den skal nævne Val-Toke«.*

Toke skal ifølge sagnene være sønn av Gorm den gamle, Danmarks grunnlegger som er gravlagt i Jelling.

Navnet *Aars* fremstår første gang i 1345, i *Repertorium Diplomaticum Regni Danici Mediævalis*. Men stedet var ikke stort i middelalderen og renessansen, med kanskje 300 mennesker i hele sognet. I 1688 var kongen fremste godseier i sognet. Livegenskapet hemmet landbruksutviklingen, men landreformen 23. april 1781 ga mulighet for utskifting av jord og oppheving av adels- og landsbyforpliktelsene. 

Dette medførte et oppsving fordi hver bonde tok mer økonomisk initiativ. Den store veksten kom særlig 1848-1901, med stor vekst i korneksporten og opphevelsen av laugsplikten i 1857. Nye hedeområder ble pløyet opp og dyrket. I 1875 bodde det 782 mennesker i Aars sogn. Jernbanen som åpnet 1893 og 1899 ga en enda større vekstimpuls, og nå startet for alvor industrialiseringen av områdets håndverk.

## Referanser




## Eksterne lenker
* www.aars.dk (Aars kommune)
* www.vhim-gym.dk (Vesthimmerlands Gymnasium)
Aulum-Haderup kommune

**Aulum-Haderup kommune** er en tidligere dansk kommune i Ringkjøbing amt. Etter regionreformen i 2007 er den innlemmet som en del av nye Herning kommune i Region Midtjylland.
Den inngikk i den nye kommunen sammen med tidligere Herning kommune, Trehøje kommune og  Aaskov kommune.

Aulum-Haderup kommune ble dannet ved Kommunalreformen i 1970 av sognene Avlum Sogn (Hammerum Herred), Grove Sogn (Ginding Herred),
Haderup Sogn (Ginding Herred) og Hodsager Sogn (Ginding Herred).

## Borgermestre
* Christen Dam Larsen (V) 2002–2006
* Egert H. Pedersen (V) 1982–2002
* Johannes Danielsen (V) 1970–1982

## Referanser
Brande kommune

**Brande kommune** er en tidligere dansk kommune i Ringkjøbing amt. Kommunen ble dannet ved kommunalreformen i 1970. Ved regionreformen 2005–2007 ble kommunen innlemmet i den nye Ikast-Brande kommune i Region Midtjylland.

## Borgermestre
* Preben Hørlykke Christensen (Lokal liste) 1998–2006
* Karl Kristensen (V) 1994–1997
* Lise Hvelplund (KF)  1990–1993
* Eli Rubeck Rasmussen  (KF) 1980–1989
* Julius Kristensen (Lokal liste) 1970–1980

## Referanser
Egvad kommune

**Egvad kommune** er en tidligere dansk kommune i Ringkjøbing amt. Etter regionreformen i 2007 er den en del av nye Ringkøbing-Skjern kommune i Region Midtjylland.

## Borgermestre
* Kent Skaaning (V) 2002–2006
* Gunnar Andersen (V) 1992–2001
* Niels Oluf Pagh (V) 1991–1992
* Henning Fredsted (V) 1982–1991
* Frands Borris Andersen (V) 1970–1982

## Referanser
Francesco Ragonesi

**Francesco Ragonesi** (født 21. desember 1850 i Bagnaia nær Viterbo i Kirkestaten, død 14. september 1931 i Poggio a Caiano nær Pistoia i Italia) var en italiensk kardinal. Han virket i hjembispedømmet i flere tiår, og deretter i det pavelige diplomati og i Den romerske kurie. Han var prefekt for Den apostoliske signatura 1926&ndash;1931.

## Liv og virke
### Bakgrunn
Francesco Ragonesi fullførte studiene i Viterbo og Roma med doktorgrader i filosofi, teologi, kanonisk rett og sivilrett. 
### Prest
Etter ordinasjonen arbeidet han kort i menighetstjeneste før han underviste i historie og bibelteologi ved Viterbo seminar i 1879. Fra 1885 til 1904 var han generalvikar for Viterbo bispedømme. 

### Titulærerkebiskop, apostolisk prelat til Colombia
Den 14. september 1904 utnevnte pave Pius X ham til apostolisk delegat til Colombia og titulærerkebiskop av *Myra*. Han ble ordinert til biskop av kardinal Rafael Merry del Val y Zulueta, kardinalstatssekretær, den 25. september samme år. De medkonsekrerende var Antonio Maria Grasselli, biskop av Viterbo, og Domenico Rinaldini, biskop av Montefiascone.

Han engasjerte seg på denne post for åpningen av Panamakanalen.
### Nuuntius til Spania
Fra 1913 til 1921 representerte han Den hellige stol i Spania som apostolisk nuntius. 
### Kardinal
I 1921 utnevnte pave Benedikt XV ham til kardinalprest med *[[San Marcello al Corso]]* som tittelkirke. Kardinal Ragonesi deltok i konklaven i 1922 året etter. I mai 1924 var han pavelig representant ved en eukaristisk kongress i Lazio. 

Pave Pius XI utnevnte Francesco Ragonesi til kardinalprefekt for Den øverste domstol for den apostoliske signatura i 1926. Fra 17. desember 1928 til 17. juli 1929 tjenestegjorde han som kammerherre i kardinalkollegiet.

Kardinal Ragonesi døde 14. september 1931 under et rekonvalesensopphold på moderhuset til Søstrene av Jesu Hjerte i Poggio a Caiano.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal *Francesco Ragonesi*

## Referanser


## Eksterne lenker
* Biografi på The Cardinals of the Holy Roman Church
Herning kommune

**Herning kommune** er en kommune i Region Midtjylland etter Kommunalreformen i 2007. Kommunen er en samling av Aulum-Haderup kommune, Herning kommune, Trehøje kommune og Aaskov kommune.

Herning var inntil regionreformen i 2007 en kommune i Ringkjøbing amt med i alt 59&nbsp;100 innbyggere i 2004, og et areal på 541,6 km².

## Politikk
Under reformen 2005-2007 ønsket mange borgere i Ikast kommune å bli del av Herning, men etter nøye vurdering i 2005 ble dette ønsket ikke etterkommet. Ved kommunevalg 15. november 2005 fikk det nye kommunestyret rent Venstreflertall med 19 av 31 representanter.

Hernings egen ordfører Lars Krarup fra Venstre ble ny borgmester også i den nye storkommunen. 1. viseborgmester ble Birgit Jonassen fra Dansk Folkeparti, og 2. viseborgmester ble Finn Stengel Petersen fra Socialdemokratiet.

### Borgermestre
* Dorte West  (V) 1. august 2021–
* Lars Krarup (V) 2007–31. juli 2021

### Kommunalrådet

* 
* 

## Noter



## Referanser
 

 

 

## Eksterne lenker
*
Holmsland kommune

**Holmsland kommune** er en tidligere dansk kommune i Ringkjøbing amt, dannet ved kommunalreformen i 1970. Etter regionreformen i 2007 er den en del av Ringkøbing-Skjern kommune i Region Midtjylland.

Ved region- og kommunalreformen i 2005–07 ble kommunen besluttet sammenslått med Ringkøbing, mot borgernes vilje.

## Borgermestre
* Iver Enevoldsen (Lokal liste) 1998–2006
* Hans Thomsen (Lokal liste) 1990–1997
* Jens Christian Frandsen (Lokal liste) 1986–1989
* Kristian Enevoldsen (Lokal liste) 1970–1986

## Referanser
Teodoro Valfré di Bonzo

**Teodoro Valfré di Bonzo** (født 21. august 1853 i Cavour nær Torino i kongedømmet Sardinia, død 25. juni 1922 i Roma) var en italiensk kardinal. Han virket i Den romerske kurie og i det pavelige diplomati, skjønt han også hadde vært biskop av Cuneo 1885&ndash;1895, Como 1895&ndash;1905, og erkebiskop av Vercelli 1905&ndash;1916.

Hav var blitt apostolisk utsending og pavelig ekstraordinær delegat til Costa Rica i 1884, men den derværende pågående antireligiøse bevegelse gjorde at hans oppdrag ble suspendert. Pavestolens diplomatiske forbindelser med Costa Rica ble ikke normalisert før i 1908.

I 1916 ble han apostolisk nuntius til Østerrike-Ungarn.

Han ble kreert til kardinal i 1919 av pave Benedikt XV (Giacomo della Chiesa), hans klassekamerat og venn fra de begge gikk på presteseminaret. Han ble tildelt Santa Maria sopra Minerva som tittelkirke

Han deltok ved konklavet 1922 som valgte pave Pius XI.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal *Teodoro Valfré di Bonzo* (1854-1922) *1885

## Referanser


## Eksterne lenker
* Biografi på The Cardinals of the Holy Roman Church
Holstebro kommune

**Holstebro kommune** er en dansk kommune i Region Midtjylland vest på Jylland. Den har en befolkning på 58&nbsp;978 innbyggere (2023) og administrasjonssenteret er byen Holstebro.

Kommunen ble dannet ved regionreformen i 2007 gjennom en sammenslåing av tidligere Holstebro kommune, Ulfborg-Vemb kommune og Vinderup kommune.

I kommunen ligger blant annet Holstebro Kunstmuseum og herregården Nørre Vosborg.

Før 2007 var Holstebro en kommune i Ringkjøbing amt med 41&nbsp;119 innbyggere (2003) på 351 km².

## Politikk
### Forberedelser til kommunesammenslåingen i 2007
Forlikspartiene stilte krav om folkeavstemning i Mogenstrup i Vinderup kommune, og borgerne der valgte å tilhøre Holstebro kommune fremfor Skive kommune.

### Borgermestre
* Kenneth Tønning (V) 2026–
* H.C. Østerby (S) 2010–2025 
* Arne Lægaard (V) 2007–2009

### Kommunalrådet

## Noter



## Referanser


 
 
 


## Eksterne lenker
*
Camillo Laurenti

**Camillo Laurenti** (født 20. november 1861 i Monte Porzio Catone nær Frascati i Italia, død 6. september 1938 i Roma) var en italiensk kardinal. Han virket i Den romerske kurie, der han ble prefekt for Kongregasjonen for ordensfolket 1922&ndash;1928, og prefekt for Kongregasjonen for ritene 1928&ndash;1938.

Han ble kreert til kardinal i[1921 av pave Benedikt XV.

Han deltok ved konklavet 1922 som valgte pave Pius XI.

## Referanser


## Eksterne lenker
* 
* Biografi på The Cardinals of the Holy Roman Church
Ikast kommune

**Ikast kommune** er en tidligere dansk kommune i Ringkjøbing amt. Kommunen ble dannet ved kommunalreformen i 1970. Ved regionreformen 2005–2007 ble kommunen innlemmet i den nye Ikast-Brande kommune i Region Midtjylland.

En rekke borgere i Ikast kommune ønsket sammenslåing med Herning kommune i 2005, men ved nærmere undersøkelser dette året ble det konkludert at kommunen burde slås sammen med Brande og Nørre-Snede. 

## Borgermestre
* Carsten Kissmeyer (V) 2002–2006
* Kjeld Broberg Lind (V) 1990–2001
* Thomas Poulsen (V) 1978–1989
* Ole Vestergaard-Poulsen (KF) 1970–1978

## Referanser
Lemvig kommune

**Lemvig kommune** er en dansk kommune i Region Midtjylland på vestsiden av Jylland, ut mot Nordsjøen.  Den har en befolkning på 19&nbsp;371 innbyggere (2023) og administrasjonssenteret ligger i Lemvig.

Kommunen ble dannet ved regionreformen i 2007 da tidligere Lemvig kommune (1970–2006) ble slått sammen med Thyborøn-Harboøre kommune.

I kommunen ligger Bovbjerg fyr og Jens Søndergaards Museum.

## Politikk
### Forberedelser til kommunesammenslåingen i 2007
Ved kommunalvalget 15. november 2005 fikk det nye kommunestyret Venstre-flertall med Erik Flyvholm som formann for sammenslåingsutvalget og ny borgmester.

### Borgermestre
* Jens Lønberg (K) 2026–
* Erik Flyvholm (V) 2007–2025

### Kommunalrådet

* 
* 

## Noter



## Referanser
 

 
 
 
 


## Eksterne lenker
*
Rohan (Ringenes herre)

**Rohan** er et fiktivt sted i romanen Ringenes herre av J.R.R. Tolkien. Det ligger nord og vest for Gondor. Grensen i nord er skogen Fangorn og Tåkefjellene, i øst er elven Anduin grense, og i sør Kvitklettene, fjellene som grenser mot Gondor. I nordøst og i vest er grensene ikke klart definert. Ytterst i vest av landet ligger en av Rohans festninger, Helmsdjupet. En annen elv i Rohan er Djupna. 

I dette kongeriket, som også blir kalt Riddermarken, lever Hestefolket eller Rohirrim. Det ble grunnlagt av Éorl Unge, ganske sent i det tredje tideverv, og er siden tett knyttet til Gondor. Hovedstaden er Edoras. I Ringkrigens tid var det Théoden sønn av Thengel som var konge.

Under Ringkrigen sendte Sarumann ut en hær av *[[Uruk-hai]]* (store orker) fra Jarnagard, som angrep Hornborg (Helmsdjupet). Etter en lang kamp vant til slutt Rohirrim, og orkene ble drevet på flukt og drept av Huorner utenfor festningen.

*Aldburg* (Gammelengelsk for *Gammel festning*) er en av de eldste bebyggelsene i Rohan i verdene Midgard. Det skal visstnok ha vært bygd av Eorl Unge, og ligger i det området kalt Fold som ligger sørøst for det nåværende Edoras. Selv om han og hans familie flyttet til Edoras alt tidlig i Rohans historie, forble Aldburg et sete for de kongelige eller hærførere med høy rang. På den tiden da Krigen om ringen foregikk var Aldburg hjemmet til Éomer, kong Théodens nevø og 3. marsk i Ryttermarken. Det var han som siden ble konge etter sin onkel.

## Se også
* Rohans kongerekke
* Rohirrim
Achille Locatelli

**Achille Locatelli** (1856–1935) var en katolsk kardinal. Han virket i det pavelige diplomati, blant annet som nuntius i Argentina, Paraguay, Uruguay, i Belgia og Luxembourg og i Portugal.

Han ble kreert til kardinal i 1922 av pave Pius XI, med *[[San Bernardo alle Terme]]* som tittelkirke.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal *Achille Locatelli*

## Referanser


## Eksterne lenker
* Biografi på The Cardinals of the Holy Roman Church
Luigi Sincero

**Luigi Sincero** (født 26. mars 1870 i Trino Vercellese ved Vercelli i Italia, død 7. februar 1936 i Roma) var en av den katolske kirkes kardinaler. Han virket i den romerske kurie. Han var sekretær under konklavet 1922 som valgte pave Pius XI. Han ble sekretær for Kongregasjonen for østkirkene i 1926, president for kommisjonen for den autentiske tolkning av kirkeloven 1934, og president for kommisjonen for redaksjonen av den orientalske kirkelov 1935.

Han ble kreert til kardinal i 1923 av pave Pius XI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Kardinal *Luigi Sincero*

## Referanser


## Eksterne lenker
* Biografi på The Cardinals of the Holy Roman Church
Helmsdjupet

**Helmsdjupet** er et fiktivt sted fra J.R.R. Tolkiens bøker. Helmsdjupet er en dal i Vestfold, som nedenfor Thrihyrne fører inn i Ered Nimrais (fjellene). Helmsdjupet er oppkalt etter Helm Hammerhand, en tidligere konge av Rohan, som døde der etter at han hadde forsvart den gjennom vinteren 2758–59 i det tredje tideverv. Der ligger det også en borg som blir kalt Hornborg. Det var sagt at ingen fiendtlig hær noensinne hadde satt sin fot i Hornborg, noe Sarumanns uruk-hai nesten klarte.
Ringkøbing kommune

**Ringkøbing kommune** er en tidligere dansk kommune i Ringkjøbing amt. Etter regionreformen i 2007 er den en del av nye Ringkøbing-Skjern kommune i Region Midtjylland. Administrasjonssenteret var byen Ringkøbing, som også er senteret i den nye kommunen.

Den tidligere kommunen hadde 18&nbsp;000 innbyggere ved sammenslåingen i 2007, og et areal på 400,9 km².

## Borgermestre
*  Hans Østergaard (V) 1994–2006
* Vagn Kristensen (V) 1993
* Hans M. Jensen (V) 1987–1993
* Knud Dalgaard-Knudsen (V) 1986–1987
* Niels Skytte (V) 1970–1985

## Referanser